אחדות היהודים העות'מאנים בצפת

אחדות היהודים העות'מאנים, או אגודת היהודים העות'מאנים בצפת בעיתונות ההיסטורית מופיעים גם בשם אגודת היהודים העות'מאנים הייתה אגודה שהוקמה בצפת בראשית שנת תרס"ט, 1909. נקראה בראשית דרכה "אחדות היהודים העות'מאנים בצפת שבגליל העליון בארץ ישראל" אך הייתה ידועה ואף ונקראה בעיתונות התקופה גם כ"אגודת היהודים העות'מאנים".

מטרתה של האגודה בצפת הייתה לשפר את התנאים הפיזיים והקלת תנאי החיים של בני העיר ושל הקהילה בצפת, ולהגן על זכויות האזרחים היהודים העות'מאנים.

לוועד האגודה נבחרו בבחירות דמוקרטיות וחשאיות שנים עשר נציגים ובראשם ר' נפתלי חנהל'ס, שהיה גם היוזם לייסודה.
ממוזער|כתבה בעיתון החבצלת המדווחת על בחירות לאגודת "אחדות היהודים העות'מאנים בצפת

האגודה הציבה לה כמה מטרות מעשיות שיביאו לשיפור תנאי החיים בצפת: תיקון בית המטבחיים וקביעת תקנה שתאפשר לעניי העיר לקנות במחיר מוזל בשר פעם בשבוע. ייסוד בנק שיוכל לתת הלוואות לבעלי בתים לתיקון בתיהם, לייסד בית ממכר לפחמים במחירים זולים למען העניים, שיפוץ בית המרחץ, וייסוד בית מסחר לקמח וסולת שימכרו במחירים נמוכים לענייםחבצלת 20 באוקטובר 1909.

באביב תרס"ט, הצליחה האגודה להכניס תאורה לחלק מרחובות הרובע היהודי במיוחד בסימטאות היותר חשוכות.

בפועל, הישגי האגודה היו מועטים והם לא הצליחו להוציא לפועל את כל מטרותיהם בשל המחלוקות בתוך הקהילות הרבות והתפזרות נבחריה.

ב-1910 נפתח סניף של בנק אנגלו-פלשתינה בצפתחבצלת 3 ביוני 1910, שהפך למנוף שתרם לכלכלת העיר.

הערות שוליים

קטגוריה:ארגונים יהודיים
קטגוריה:צפת: היסטוריה
קטגוריה:היישוב הישן